**Valsts sabiedrībā ar ierobežotu atbildību “Piejūras slimnīca” veiktie pasākumi korupcijas risku novēršanai 2022.gadā**

Valsts sabiedrība ar ierobežotu atbildību “Piejūras slimnīca” (turpmāk – Slimnīca) saskaņā ar Ministru kabineta 17.10.2017.  noteikumu Nr. 630 *“Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā”* 9.punktu informē, ka Slimnīcā ir veikti šādi  pasākumi korupcijas riska novēršanai:

1. Slimnīcas tīmekļvietnē <https://piejurasslimnica.lv/lv/trauksmes-celsana> publicēta informācija par trauksmes celšanu, tai skaitā ir ievietota trauksmes cēlēja ziņojuma veidlapa un informācija par ziņojuma iesniegšanas veidiem.
2. Apstiprināts 2022.gada iepirkumu plāns.
3. Slimnīcas tīmekļvietnē <https://piejurasslimnica.lv/lv/publiskie-iepirkumi/lapa/iepirkumi> pieejama visa informācija par publisko iepirkumu procedūrām.
4. Uzsākot darba attiecības Slimnīcā, no jauna pieņemtie darbinieki tiek iepazīstināti ar Darba kārtības noteikumiem, Ētikas kodeksu, Noteikumiem par iekšējo trauksmes celšanas sistēmu, Personas datu aizsardzības noteikumiem u.c. saistošiem iekšējiem normatīvajiem aktiem.
5. Slimnīcas tīmekļvietnē <https://piejurasslimnica.lv> publicēta informācija par valsts apmaksātajiem veselības aprūpes pakalpojumiem un par Slimnīcas sniegtajiem maksas pakalpojumiem, to sniegšanas un apmaksas kārtību. Šī informācija pieejama pacientiem arī klātienē Slimnīcas reģistratūrā.
6. Slimnīcas darbiniekiem tiek nodrošināta iespēja iesniegt sūdzības  par Slimnīcas Ētikas kodeksā noteikto ētikas normu par pārkāpumiem, t.sk. par iespējamu interešu konfliktu vai korupcijas risku.